KOMISIJAS DARBA DOKUMENTS par Apvienotās Karalistes budžeta nelīdzsvarotības korekcijas (“Apvienotās Karalistes korekcijas”) aprēķinu, finansēšanu, maksāšanu un iegrāmatošanu budžetā saskaņā ar 4. un 5. pantu Padomes Lēmumā 2014/xxx/ES, Euratom par Eiropas Savienības pašu resursu sistēmu /* COM/2014/0271 final */





IEVADS Saskaņā ar Eiropadomes 2013. gada 7.–8. februāra secinājumiem un Padomes (..) lēmumu par Eiropas Savienības pašu resursu sistēmu ar šo dokumentu aizstāj Komisijas 2007. gada 23. maija darba dokumentu 9851/07[1]. Ja vien nav noteikts citādi, visas atsauces uz pantiem attiecas uz (..) lēmumu par pašu resursiem (turpmāk “2014. gada PRL”). Šajā dokumentā ietverti šādi noteikumi par Apvienotās Karalistes korekciju: · korekcijas summas aprēķināšana par attiecīgo gadu, · tās finansēšana nākamajā gadā, · budžeta kopsummu noteikšana, · korekcijas iegrāmatošana budžetā. Izmaiņas pašu resursu sistēmā, kas izriet no Eiropadomes 2013. gada 7.–8. decembra secinājumiem, neietekmē Apvienotās Karalistes korekciju līdz 2014. gadam. Ņemot vērā 2014. gada PRL stāšanos spēkā, šā dokumenta noteikumus jāsāk piemērot ar 2014. gada 1. janvāri. Tādēļ tie tiks piemēroti, sākot ar Apvienotās Karalistes korekcijas aprēķinu, kas tiks veikts 2014. gadā un ko pirmoreiz ņems vērā budžetā 2015. gadā. Savienības vispārējā budžeta līdzekļu visu veidu izmantošana, kas pamato kompensāciju saskaņā ar 12. panta noteikumiem starpvaldību nolīgumā par vienotā noregulējuma fonda darbību[2] (“VNM izdevumi”), neietekmē Apvienotās Karalistes korekciju. Tādējādi VNM izdevumus un NKI resursu attiecīgo papildu izmantošanu izslēdz no aprēķina. 1. APVIENOTĀS KARALISTES KOREKCIJA 1.1. Korekcijas aprēķins (2014. gada PRL 4. pants) Korekcijas summu t gadam saskaņā ar 4. pantu nosaka: (a) aprēķinot starpību starp: - Apvienotās Karalistes procentuālo daļu neierobežoto PVN bāzu kopsummā un - Apvienotās Karalistes procentuālo daļu no attiecināto izdevumu kopsummas; (b) reizinot saskaņā ar a) apakšpunktu aprēķināto starpību ar attiecināto izdevumu kopsummu; (c) reizinot saskaņā ar b) apakšpunktu iegūto rezultātu ar 0,66; · rezultātu, kas iegūts, veicot a) līdz c) apakšpunktos noteiktās darbības, sauc par Apvienotās Karalistes korekcijas sākotnējo summu; (d) no rezultāta, kas iegūts saskaņā ar c) apakšpunktu, atņemot starpību starp - Apvienotās Karalistes neierobežoto PVN bāzu procentuālās daļas lielumu, kas reizināts ar 2. panta 1. punkta b) un c) apakšpunktos minētajiem visu dalībvalstu kopējiem maksājumiem, izņemot maksājumus, kas paredzēti VNM izdevumu finansēšanai, attiecībā uz konkrēto t finanšu gadu (t. i., maksājumiem, kas būtu jāveic Apvienotajai Karalistei, ja nepastāvētu NKI resurss un PVN resursam nebūtu noteikts maksimums) kopējo izdevumu finansēšanai (kas definēti turpmāk 3.1. punktā); un - 2. panta 1. punkta b) un c) apakšpunktos minētajiem Apvienotās Karalistes maksājumiem attiecībā uz t finanšu gadu kopējo izdevumu finansēšanai (kas definēti turpmāk 3.1. punktā), izņemot maksājumus, kas paredzēti 2. panta 5. punktā paredzētā Austrijas, Dānijas, Nīderlandes un Zviedrijas NKI resursa iemaksu bruto samazinājuma finansēšanai, un izņemot maksājumus, kas paredzēti VNM izdevumu finansēšanai; · d) apakšpunktā minētā starpība tiek saukta par Apvienotās Karalistes priekšrocībām (jo tās ir priekšrocības, ko Apvienotā Karaliste iegūst no PVN maksimuma noteikšanas, PVN vienotās likmes samazināšanas un NKI resursa ieviešanas); · rezultāts, ko iegūst, no sākotnējās summas atņemot Apvienotās Karalistes priekšrocības (t. i., saskaņā ar d) apakšpunktu iegūtais rezultāts), tiek saukts par Apvienotās Karalistes pamatkorekciju; (e) no d) apakšpunktā iegūtā rezultāta atņemot ieguvumus Apvienotajai Karalistei, kas rodas no 2. panta 1. punkta a) apakšpunktā minēto resursu procentuālā īpatsvara pieauguma (no 10 % līdz 20 %), ko patur dalībvalstis, lai segtu savas iekasēšanas izmaksas. Tas nozīmē, ka no d) apakšpunktā iegūtā rezultāta atņem skaitli, kas iegūts, sareizinot: - 12,5 %[3] no 2. panta 1. punkta a) apakšpunktā minētajiem kopējiem neto līdzekļiem, kas iegrāmatoti ES budžetā pēc iekasēšanas izmaksu atņemšanas, un - starpību starp 2. panta 1. punkta a) apakšpunktā minēto resursu Apvienotās Karalistes daļu un tās daļu neierobežotajā ES PVN bāzē. · e) apakšpunktā minētie ieguvumi tiek saukti par neplānotajiem ieguvumiem no tradicionālajiem pašu resursiem (TPR); · no Apvienotās Karalistes pamatkorekcijas atņemot neplānotos ieguvumus no TPR, tiks iegūts galīgais Apvienotās Karalistes korekcijas aprēķina rezultāts (t. i., e) apakšpunkta rezultāts); (f) kopējos attiecinātos izdevumus, kas minēti a) apakšpunkta otrajā ievilkumā un b) apakšpunktā, samazinās, atņemot kopējos attiecinātos izdevumus dalībvalstīs, kas ES pievienojušās pēc 2004. gada 30. aprīļa, izņemot lauksaimniecības tiešos maksājumus un ar tirgu saistītos izdevumus, kā arī to lauku attīstības izdevumu daļu, ko sedz no ELVGF Garantiju nodaļas. Turpmākajā tabulā norādītās daļas izmanto, lai aprēķinātu lauku attīstības izdevumu daļu katrai attiecīgajai DV, ko finansē no ELVGF Garantiju nodaļas. 1.2. Apvienotās Karalistes korekcijas aprēķina formalizēšana Apvienotās Karalistes korekcija t gadam (ko budžetā pirmoreiz ņem vērā t+1 gadā) ir vienāda ar: Katru elementu aprēķina šādi: SĀKOTNĒJĀ SUMMA (1.1. punkta a) apakšpunkts līdz c) apakšpunkts un 1.1. punkta f) apakšpunkts) kur: : XX dalībvalsts / dalībvalstu grupas neierobežotā PVN bāze (kur XX= Apvienotā Karaliste vai ES) t gadā; : ES izdevumi, kas attiecināti uz XX (kur XX = Apvienotā Karaliste vai ES) t gadā; : nelauksaimniecības ES izdevumi (kā noteikts 1.1. punkta f) apakšpunktā), kas t gadā attiecināti uz visām dalībvalstīm, kas pievienojušās ES pēc 2004. gada 30. aprīļa. APVIENOTĀS KARALISTES PRIEKŠROCĪBAS (1.1. punkta d) apakšpunkts) kur: : XX dalībvalsts / dalībvalstu grupas neierobežotā PVN bāze (kur XX= Apvienotā Karaliste vai ES) t gadā; : kopējie NKI maksājumi, ko veic XX (kur XX = Apvienotā Karaliste vai ES) t gadā; : kopējie nepārsniedzamie PVN maksājumi, ko veic XX (kur XX = Apvienotā Karaliste vai ES) t gadā. NEPLĀNOTIE IEGUVUMI NO TPR (1.1. punkta e) apakšpunkts) kur: : XX dalībvalsts / dalībvalstu grupas neto tradicionālie pašu resursi (kur XX = Apvienotā Karaliste vai ES) t gadā; : XX dalībvalsts / dalībvalstu grupas neierobežotā PVN bāze (kur XX= Apvienotā Karaliste vai ES) t gadā. 2. APVIENOTĀS KARALISTES KOREKCIJAS FINANSĒŠANA NĀKAMAJĀ GADĀ (2014. GADA PRL 5. PANTS) Apvienotās Karalistes korekcijas izmaksas t gadā pārējās dalībvalstis t+1 gadā sedz šādi: a) izmaksu sadalījumu aprēķina, ņemot vērā katras dalībvalsts daļu 2. panta 1. punkta c) apakšpunktā minētajos maksājumos attiecībā uz t+1 gadu, izslēdzot Apvienoto Karalisti un neņemot vērā 2. panta 5. punktā minētos Austrijas, Dānijas, Nīderlandes un Zviedrijas NKI resursa iemaksu bruto samazinājumus; b) pēc tam to pielāgo tā, lai ierobežotu Vācijas, Nīderlandes, Austrijas un Zviedrijas daļu līdz vienai ceturtdaļai no daļām, kas iegūtas a) apakšpunktā veiktajā aprēķinā. Korekcijas apjoms Apvienotajai Karalistei tiek piešķirts, samazinot tās PVN maksājumus; ja korekcijas apjoms pārsniedz PVN maksājumus, korekciju piešķir, samazinot tās NKI maksājumus. Izmaksas, ko sedz pārējās dalībvalstis, pieskaita to PVN un NKI maksājumiem. Turpmākajā tabulā redzamajā piemērā ilustrēts, kā piemērota iepriekš izklāstītā aprēķina metode, balstoties uz NKI aplēsēm, kas iekļautas 2013. gada pieņemtajā budžetā. APVIENOTĀS KARALISTES KOREKCIJAS FINANSĒŠANAS APRĒĶINS Dalībvalsts || Procentuālā daļa NKI || Procentuālā daļa, izslēdzot UK || 3/4 no DE, NL, AT un SE daļām (2) ailē || (3) aile sadalīta starp dalībvalstīm, izņemot UK, DE, NL, AT un SE || Finansēšanas skala || (1) || (2) || (3) || (4) || (5)=(2)+(3)+(4) Beļģija || 2,95 || 3,47 || || 1,51 || 4,98 Bulgārija || 0,30 || 0,36 || || 0,16 || 0,51 Čehija || 1,08 || 1,27 || || 0,56 || 1,83 Dānija || 1,95 || 2,29 || || 1,00 || 3,29 Vācija || 20,93 || 24,59 || -18,44 || 0,00 || 6,15 Igaunija || 0,13 || 0,15 || || 0,07 || 0,22 Īrija || 1,02 || 1,20 || || 0,52 || 1,72 Grieķija || 1,39 || 1,63 || || 0,71 || 2,34 Spānija || 7,86 || 9,24 || || 4,03 || 13,27 Francija || 15,97 || 18,76 || || 8,19 || 26,95 Horvātija || 0,16 || 0,19 || || 0,08 || 0,28 Itālija || 11,87 || 13,94 || || 6,09 || 20,03 Kipra || 0,12 || 0,14 || || 0,06 || 0,20 Latvija || 0,18 || 0,21 || || 0,09 || 0,30 Lietuva || 0,25 || 0,30 || || 0,13 || 0,43 Luksemburga || 0,25 || 0,29 || || 0,13 || 0,42 Ungārija || 0,72 || 0,85 || || 0,37 || 1,22 Polija || 0,05 || 0,06 || || 0,03 || 0,08 Nīderlande || 4,65 || 5,46 || -4,10 || 0,00 || 1,37 Austrija || 2,42 || 2,85 || -2,13 || 0,00 || 0,71 Polija || 2,93 || 3,45 || || 1,51 || 4,95 Portugāle || 1,21 || 1,43 || || 0,62 || 2,05 Rumānija || 1,05 || 1,24 || || 0,54 || 1,78 Slovēnija || 0,26 || 0,31 || || 0,14 || 0,44 Slovākija || 0,55 || 0,65 || || 0,28 || 0,93 Somija || 1,52 || 1,79 || || 0,78 || 2,56 Zviedrija || 3,31 || 3,89 || -2,92 || 0,00 || 0,97 Apvienotā Karaliste || 14,89 || 0,00 || || 0,00 || 0,00 Kopā || 100,00 || 100,00 || -27,59 || 27,59 || 100,00 NKI prognoze, kas iekļauta BGP Nr. 6/2013. Dalībvalstu daļas NKI maksājumos (2. panta 1. punkta c) apakšpunkts) t+1 gadā parādītas tabulas pirmajā ailē. Otrajā ailē parādītas daļas, kas iegūtas saskaņā ar iepriekš minēto a) apakšpunktu. Trešajā ailē parādīts Vācijas, Nīderlandes, Austrijas un Zviedrijas daļu samazinājums (trīs ceturtdaļas to daļu, kas izriet no iepriekš minētā a) apakšpunkta). Ceturtajā ailē atspoguļots Vācijai, Nīderlandei, Austrijai un Zviedrijai paredzēto samazinājumu sadalījums starp pārējām dalībvalstīm, izņemot šīs četras valstis un Apvienoto Karalisti. Visbeidzot, 5. ailē parādītas daļas Apvienotās Karalistes korekcijas finansēšanā, kas iegūtas šajā aprēķinā. 3. BUDŽETA KOPSUMMU NOTEIKŠANA 3.1. t gada kopējie izdevumi Izdevumu jēdziens, ko izmanto Apvienotās Karalistes korekcijas aprēķināšanai, atbilst faktiskajiem maksājumiem (maksājumu apropriāciju izpildei), kas attiecas uz konkrēto gadu (t gadu) vai nu saskaņā ar tā gada budžeta apropriācijām vai neizpildītu apropriāciju pārnesumiem uz nākamo gadu (no t gada uz t+1 gadu). Ņem vērā tikai izmantotās maksājumu apropriācijas, t. i., reāli veikto maksājumu summu. 3.2. Kopējie attiecinātie izdevumi Kopējo izdevumu attiecināšana uz dalībvalstīm, kā noteikts 3.1. punktā, notiek saskaņā ar šādiem noteikumiem. Kopumā maksājumus attiecina uz dalībvalsti, kurā atrodas galvenais saņēmējs. Tomēr tajos gadījumos, kad Komisija zina, ka attiecīgais saņēmējs darbojas kā starpnieks, maksājumus, ja tas ir iespējams, attiecina uz dalībvalsti(-īm), kurā(-s) atrodas gala saņēmējs(-i), saskaņā ar to daļu šajos maksājumos. VNM izdevumus izslēdz. Dažus izdevumu komponentus nevar attiecināt uz dalībvalstīm nedz pilnīgi, nedz daļēji. Ņemot par pamatu Eiropas Savienības vispārējā budžeta kopējos izdevumus, jāizslēdz vismaz divas galvenās izdevumu kategorijas (lai gan šis saraksts ir orientējošs un var nebūt visaptverošs): 1. Ārējie izdevumi, kas atbilst galvenokārt 2014.–2020. gada finanšu shēmas 4. pozīcijai — ES nozīmīgums pasaules līmenī. Šajā kategorijā ietver arī izdevumus citās pozīcijās, kuru saņēmēji atrodas ārpus Eiropas Savienības, piemēram, attīstības sadarbība, pētniecības izdevumi ārpus ES, administratīvie izdevumi, kas izmaksāti saņēmējiem ārpus Savienības utt. 2. Izdevumi, kurus nevar attiecināt vai identificēt. Izdevumi, kurus nevar attiecināt vai identificēt konceptuālu vai citu grūtību dēļ, piemēram, reprezentācijas, komandējumu izdevumi, izdevumi, kas saistīti ar oficiālām un cita veida sanāksmēm, kā arī maksājumi, kas ir saistīti ar Kopienas pārrobežu iniciatīvām, starpreģionu sadarbības veicināšanu un citām pārrobežu darbībām. Attiecināto izdevumu definīcija principā atbilst 2014.–2020. gada finanšu plāna 1., 2., 3., 5. un 6. pozīcijai. 4. APVIENOTĀS KARALISTES t GADA KOREKCIJAS IEGRĀMATOŠANA BUDŽETĀ 4.1. Provizorisks aprēķins (kas jāiekļauj t+1 gada budžeta projektā) Apvienotās Karalistes t gada korekcijas apjoma provizorisko aprēķinu veic, sastādot t+1 gada budžeta projektu (BP). Aprēķiniem izmanto visjaunākos pieejamos datus gan attiecībā uz iemaksām, gan izdevumiem. Apvienotās Karalistes korekcijas apjoms izpaužas kā Apvienotās Karalistes PVN un NKI maksājumu samazinājums. Citu dalībvalstu PVN un NKI maksājumi tiks palielināti par to attiecīgās korekcijas finansējuma daļas summu. 4.2. Provizoriskā aprēķina precizēšana (starp t+1 gadu un t+3 gadu) Ja vajadzīgs, Komisijai ir iespēja ierosināt veikt provizoriskā aprēķina precizēšanu jebkurā laikā starp t+1 gadu un t+3 gadu. Šādu precizējumu iekļauj budžeta grozījumu projektā (BGP). Precizēšanu ierosina, ja Komisijai ir pamats uzskatīt, ka sākotnējā provizorisko aprēķinu prognoze ievērojami atšķirsies no Apvienotās Karalistes korekcijas galīgā aprēķina (sk. turpmāk), kas tiks ierosināts t+4 gada BGP. Precizēšanu var ierosināt arī tad, ja kļūst skaidrs, ka t+1 gada BP parādītās lēstās NKI bāzes ievērojami atšķirsies no galīgajām NKI bāzēm, tādējādi ievērojami mainot Apvienotās Karalistes korekcijas finansēšanas sadalījumu. 4.3. Apvienotās Karalistes korekcijas galīgais aprēķins (kas jāiegrāmato t+4 gada BGP) 4.3.1. Galīgās summas aprēķins Korekcijas galīgās summas aprēķināšanas procedūra ir izklāstīta šā dokumenta 1. sadaļā. Apvienotās Karalistes galīgās korekcijas aprēķināšanā izmantojamie dati ir PVN un NKI bāzes un attiecināto izdevumu aplēses attiecībā uz t gadu, kādas tās ir t+3 gada 31. decembrī, un tās jāpārvērš euro pēc vidējā valūtas maiņas kursa t gadā. Lai aplēstu “Apvienotās Karalistes priekšrocības” galīgajam aprēķinam (1.1. punkta d) apakšpunkts), jāņem vērā tradicionālo pašu resursu iemaksas un citi ienākumi t gadā. Tas nozīmē, ka lēstais budžets jāpārrēķina, pamatojoties uz visu resursu un ienākumu veidu galīgajiem datiem. 4.3.2. Korekcijas galīgās finansēšanas aprēķināšana un iegrāmatošana budžetā Iepriekš 2. sadaļā tika izklāstīta procedūra galīgās korekcijas finansēšanas aprēķināšanai. Par galīgās finansēšanas datiem ņem t+1 gada PVN un NKI bāzes, kādas tās ir t+3 gada 31. decembrī. Galīgos finansēšanas datus salīdzina ar maksājumiem, kas jau iegrāmatoti budžetā (t. i., t+1 gada un, iespējams, t+2 vai t+3 gada budžetā, ja šajos gados tikusi veikta precizēšana). Atšķirības par katru dalībvalsti jāiegrāmato attiecīgajā t+4 gada BGP budžeta nodaļā un jāpārvērš valsts valūtā pēc vidējā valūtas maiņas kursa korekcijas finansēšanas gadā (t+1 gadā). [1] Budžeta nelīdzsvarotības korekcijas aprēķins, finansēšana, maksāšana un iegrāmatošana budžetā saskaņā ar 4. un 5. pantu Padomes 2007. gada 23. maija lēmumā par ES pašu resursu sistēmu, Eiropas Savienības Padome, 9851/07 ADD 2. [2] Attiecas uz ārpuslīgumiskās atbildības gadījumiem un ar to saistītajām izmaksām attiecībā uz Savienības iestāžu pilnvaru īstenošanu saskaņā ar regulu (xx VNM). [3]12,5 % ir attiecība starp TPR papildu daļu (10 %), ko patur kā iekasēšanas izmaksas, kas dalīta ar neto iekasētajiem TPR (80 %).